โฆษกสำนักงานประกันสังคม เผย ผู้ประกันตนยื่นใช้สิทธิรับเงินเยียวโควิด -19 แล้ว 1.2 ล้านราย ยืนยัน สถานะกองทุนมีเงินจ่ายเพียงพอ
โฆษกสำนักงานประกันสังคม เผย ผู้ประกันตนยื่นใช้สิทธิรับเงินเยียวโควิด -19 แล้ว 1.2 ล้านราย ยืนยัน สถานะกองทุนมีเงินจ่ายเพียงพอ นางพิสมัย นิธิไพบูลย์ หัวหน้าผู้ตรวจราชการกรม สำนักงานประกันสังคม ในฐานะโฆษกสำนักงานประกันสังคม เปิดเผยความคืบหน้าการจ่ายสิทธิประโยชน์กรณีว่างงานเนื่องจากเหตุสุดวิสัยให้กับผู้ประกันตนที่ได้รับผลกระทบจากสถานการณ์โรคระบาดโควิด-19 ว่า ข้อมูลเมื่อวันที่ 21 เมษายน 2563 มีผู้ประกันตนยื่นความประสงค์ขอรับประโยชน์ทดแทนแล้ว กว่า 1.2 ล้านราย เบื้องต้นที่โอนตัดจ่ายในงวดแรกวันที่ 20 เมษายน 2563 จำนวน 8 พันราย และจะโอนตัดจ่ายในวันที่ 30 เมษายนนี้ อีกหลักหมื่นราย โดยจะมีการแจ้งผลในรอบการตัดจ่ายให้ผู้ประกันตนทราบผ่านเอสเอ็มเอส รวมถึงกรณีที่นายจ้างยังไม่รับรองการหยุดงานก็จะแจ้งไปยังลูกจ้าง เพื่อให้ลูกจ้างประสานนายจ้างให้กรอกข้อมูลให้ครบถ้วน เพื่อจะได้รับสิทธิ ทั้งนี้ มีนายจ้างรับรองการหยุดงานของลูกจ้างผู้ประกันตนแล้ว 5 แสนราย และที่ยังไม่รับรองกว่า 4 แสนราย ดังนั้น ขอให้นายจ้างเร่งกรอกข้อมูลการหยุดงานของลูกจ้าง เพื่อให้ได้รับสิทธิประโยชน์ชดเชย ไม่เช่นนั้นจะไม่สามารถจ่ายเงินชดเชยได้ จาการประมาณการณ์สถานการณ์เชื่อว่า กรณีผู้มาใช้สิทธิจะสูงสุดไม่เกิน 3 ล้านคน และหนักหนาที่สุดจะไม่เกิน 4 ล้านคน จากผู้ประกันตน 11 ล้านคน ซึ่งในจำนวนนี้กว่า 2 ล้านคน เป็นผู้ที่ไม่เข้าเกณฑ์ที่จะได้รับสิทธิ เนื่องจากจ่ายเงินสมทบประกันสังคมยังไม่ครบ 6 เดือน ใน 15 เดือน สำนักงานประกันสังคม ยืนยันว่า พร้อมจะดูแลลูกจ้างในช่วงการหยุดงานทุกสถานการณ์ เชื่อว่าเร็วๆ นี้สถานการณ์โควิด-19 จะดีขึ้น ซึ่งจะส่งผลให้การจ่ายเงินลดจำนวนน้อยลง เนื่องจากจะจ่ายเงินกรณีว่างงานตามระยะเวลาที่หยุดงานจริงเท่านั้น ซึ่งจะไม่ใช่การเหมาจ่าย แต่จะเป็นการจ่ายทีละงวดทุกวันที่ 15 และ 30 ของเดือน ซึ่งหากเมื่อครบกำหนดที่ยื่นข้อมูลแล้วลูกจ้างกลับมาทำงานก็จะไม่ได้รับเงินช่วยเหลือโฆษกสำนักงานประกันสังคม กล่าวอีกว่า อยากให้ลูกจ้างและนายจ้าง กรอกข้อมูลให้ตรงกัน ในส่วนของวันที่เริ่มหยุดและวันสิ้นสุด แต่จะไม่มีการตัดสิทธิกรณีหรอกข้อมูลไม่ตรงกัน โดยจะยึดข้อมูลจากนายจ้างเป็นหลัก ยืนยันว่า กองทุนมีเสถียรภาพ โดยจะมีการ  วิเคราะห์สถานณ์การเงินเป็นระยะๆ ส่วนเงินที่จ่ายไปในแต่ละรอบ ยังไม่สามารถประเมินตัวเลขได้ จนกว่าจะมีการจ่ายเงิน อย่างไรก็ตาม คาดว่าจะจ่ายเงินชดเชยเหตุสุดวิสัยถึงประมาณปลายเดือนสิงหาคม 2563 ในส่วนสิทธิของแรงงานต่างด้าวในระบบประกันสังคม ที่ได้รับผลกระทบโควิด-19 หากมีการหยุดงานจริง และจ่ายเงินสมทบประกันสังคมครบตามเกณฑ์ ก็จะได้รับเงินช่วยเหลือในส่วนนี้อย่างแน่นอน นอกจากนี้ในส่วนที่มความเป็นหวงว่ากองกองทุนว่างงานที่มีเงิน 1.6 แสนล้านบาท จะมีเงินเพียงพอจ่ายหรือไม่นั้น ยืนยันว่าเรามีเงินเพียงพอจะจ่าย ขอให้เชื่อมั่นการบริหารการจ่ายสิทธิประโยชน์